**גוש בודפשט** (בהונגרית: A **budapesti agglomeráció)** הוא מטרופולין שנוצרה סביב וממש בסמוך לבודפשט, הכוללת את הבירה ההונגרית והיישובים ששוכנים בצמוד אליה ותלויות זו בזו מבחינת כלכלה, תשתיות, שוק עבודה ושירותים. גוש בודפשט הוא גוש מרכזי אחד, שבתוכו בודפשט לבדה מהווה יותר משני שלישים מאוכלוסיית הגוש, אוכלוסיית העיר השנייה בגודלה, ארד, אינה מגיעה אפילו ל-4% מאוכלוסיית בודפשט, וכאשר בבחינת צפיפות האוכלוסייה, הירידה כמעט קבועה ככל שמתרחקים מהמרכז לקצה הגוש. רשימת 81 היישובים השייכות רשמית לגוש בודפשט כלולה בחוק LXIV משנת 2005, המתעדת את תוכנית התכנון הטריטוריאלית של גוש בודפשט. בשנת 2007, חיו בסך הכל, 2,457,787 איש מתוך 81 היישובים האלה, כרבע מאוכלוסיית הונגריה. מתוכם, 755,290 חיו מחוץ לבירה.

היסטוריה
--------

לבודפשט יש תפקיד כלכלי, חברתי ודמוגרפי יוצא דופן בהונגריה. לאורך ההיסטוריה, לא היו לכך רק סיבות טבעיות, אלא שהדבר קיבל חיזוק, למשל, על ידי הריכוז המרחבי של הפיתוח התעשייתי הכפוי בשנות החמישים. את גידול האוכלוסייה הכמעט בלתי נשלט ניסו למתן באמצעים אדמיניסטרטיביים שונים, כמו הקמת בודפשט רבתי והגבלת ההתיישבות, אך היעדים הסותרים הובילו בהכרח למחסור בדיור בתוך העיר ולצמיחה לא מאורגנת ובלתי מוסדרת ביישובי הסביבה.

גבולות גוש בודפשט נקבעו רשמית לראשונה ב-1971. אז נכללו בטבעת הגוש 43 יישובים, עם סך של כ-340,000 תושבים (למעט בודפשט), מתוכם שני שלישים מתוך 183,000 המפרנסים הפעילים בגוש עבדו בבירה.

תהליך הפִּרווּר היה משמעותי כבר בשנות ה-80, כשבעיקר יזמים פרטיים ואנשי רוח שאינם קשורים למקום העבודה, עברו לגוש. בשנות ה-90, עם התפתחות המינוע בקנה מידה גדול, גם השכבות הנמוכות של מעמד הביניים הצטרפו לתהליך. מתחילת שנות ה-90, המעבר לגוש בודפשט והפרוור הביאו לקיפאון של אוכלוסיית בודפשט, ובמקביל להתפתחות המהירה של חלק מיישובי הגוש. השקעות ההון הפרטיות בגוש הפכו חשובות יותר ויותר, שלעיתים היו משולבות עם השקעות גדולות של המדינה (למשל כבישים מהירים, וה"הונגרורינג" מסלול מרוצים למכוניות). גם הרשויות המקומיות שתפסו את מקומן של המועצות המובילות את היישובים בזמן שינוי המשטר מעניקות סיוע רב בפיתוח היישובים האלה.

אוכלוסיית הגוש
--------------

 הגבול של בודפשט (משמאל) ומחוז פשט (מימין) לאורך שדות וידה בפאתי אצ'ר (ראקושקרט ואצ'ר)נתוני אוכלוסייה ויישובים על הגוש, למעט בודפשט:

| סקטור | מספר היישובים2007 | אוכלוסייה2007 | שטחקמ"ר | צפיפותתושבים לקמ"ר |
| --- | --- | --- | --- | --- |
| סה"כ | עיר |
| צפוני | 10 | 4 | 119,621 | 238.23 | 502.1 |
| צפון-מערבי | 23 | 4 | 129,498 | 471.88 | 274.4 |
| מערבי | 12 | 3 | 87,089 | 303.56 | 286.9 |
| דרומי | 15 | 7 | 198,955 | 366.17 | 543.3 |
| דרום-מזרחי | 9 | 5 | 99,044 | 317.28 | 312.2 |
| מזרחי | 11 | 4 | 120,633 | 315.84 | 382.0 |
| סה"כ | 80 | 27 | 755,290 | 2,538.08 | 297.6 |
|

מקור: הלשכה המרכזית ההונגרית לסטטיסטיקה

קישורים חיצוניים
----------------

* אזורי הגושים של הונגריה (בהונגרית)
* תוכנית תכנון מרחבי של גוש בודפשט – PESTTERV, VÁTI Kht.
* אנה סלאי – אוכלוסיית ערי גוש בודפשט הולכת וגדלה, בעוד שאוכלוסיית הבירה הולכת ופוחתת מאז 2015 ( נפסבה, 2021.10.07. )
* אדריאן צ'רניק-וארגה – לאט לאט, בודפשט והגוש יהפכו לשם נרדף לכל המדינה ( Napi.hu, 2023.03.06. )
* גוש בודפשט: אנחנו צועדים בכיוון הלא נכון – Index.hu, 03.04.2018.

הערות שוליים
------------

1. ↑  Társadalmi, gazdasági jellemzők (Budapest), Központi Statisztikai Hivatal, 2007.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007465434605171
* VIAF: 315154552
* WorldCat (עם VIAF): 315154552

 |